OpenLLM-France/wikimedia huggingface dataset:
# Roberto Uranga

Roberto Uranga Amezaga, (Bilbo, 1948ko apirilaren 21a - Valentzia, 2005eko urriaren 13a) euskal abeslaria da.
Iñaki, Izaskun, Edurne, Idoia, Estibaliz eta Amaia anai arrebekin abestu du bere karreran zehar. Pablo Berger zinema zuzendaria lehengusua du.
Voces y Guitarras taldea sortu zuen 1969an. Honen Mocedades taldearen aurrekaria izan zen. Mocedadesen 25 urtez aritu eta gero, 1996an utzi eta Txarango sortu zuen.
# Roberto Uriarte

Roberto Uriarte izan daiteke:
* Roberto Uriarte Torrealdai (1960-) legelari eta politikaria.
* Roberto Uriarte Urizar (1986-) esku huskako pilotaria.
# Roberto Trashorras

Roberto Trashorras Gayoso (Rábade, 1981eko otsailaren 28a - ) galiziar futbolari profesionala da, egun Rayo Vallecano taldeko erdilaria dena.

## Ibilbidea

| Kluba | Urteak |
| Barcelona B | 1996-2003 |
| Real Madrid Castilla | 2003-2005 |
| Numancia | 2005-2006 |
| Las Palmas | 2006-2008 |
| Celta de Vigo | 2008-2011 |
| Rayo Vallecano | 2011-egun |

## Kanpo estekak

* Datuak: Q18753
* Multimedia: Roberto Trashorras / Q18753
# Roberto Urdaneta

Roberto Urdaneta Arbeláez (Bogotá, 1890eko ekainaren 27a - ibidem, 1972ko abuztuaren 20a) kolonbiar diplomazialaria, estatu-gizona, kazetaria eta politikaria izan zen.
Hagako Arbitraje Auzitegi Iraunkorreko Kolonbiako Talde Nazionaleko kidea izan zen. Kolonbiako Unibertsitate Nazionaleko irakaslea, Ogasun ministroa, Gobernuko ministroa eta Gerra ministroa, presidente hauen agintaldietan: Alfonso López Pumarejo, Mariano Ospina Pérez eta Laureano Gómez .
1951ko azaroaren 5etik 1953ko ekainaren 13ra arte Kolonbiako presidentea izan zen, Laureano Gómez Castro izendatutakoaren ordez, kargutik erretiratu zenaren ordez osasun arrazoiengatik. 4 urteko diktadura militarrak jarraitu zion.
Bere gobernuan zehar ezkerreko taldeentzako amnistien bidez herrialdea baketzen saiatu zen, herrialdeak segurtasun arazo larriak baitzituen alderdi politiko tradizionalen gehiegizko indarkeriaren ondorioz, "El Bogotazoko" gertakarien ondorioz. Era berean, Gómezen politikekin jarraituz, Kolonbiako agenda politikoa NBEri eta OEAri atxiki zion. Gerra Hotzaren esparruan, Urdanetak laguntza militarra bidali zion Hego Koreari Iparraldeko komunistekin izandako gatazkan.

## Erreferentziak

* ↑ La voz del poder. .
* ↑ Colombia, Por: Lexbase. (16 de junio de 2014). «El “Pacto de Bogotá” y el Fallo de la Corte Internacional de Justicia - Jurídica» SITE_NAME.

## Kanpo estekak

* Datuak: Q734862
* Multimedia: Roberto Urdaneta / Q734862
# Roberto Uriarte Torrealdai

    Artikulu hau politikariari buruzkoa da; beste esanahietarako, ikus «Roberto Uriarte».
Roberto Uriarte Torrealdai (Bermeo, 1960ko urriaren 20a) Euskal Herriko Unibertsitateko Zuzenbide Konstituzionaleko irakaslea da. Ahal Duguko idazkari nagusia izan zen Euskadin 2015eko otsailaren 14tik azaroaren 7ra bitartean, eta kargua utzi zuen alderdiko zuzendaritza nazionalarekin desadostasunak zituelako. Ondoren, Bizkaiko diputatu izendatu zuten XI. legegintzaldian, Elkarrekin Podemosko diputatuen kongresuan Bizkaiko zerrendaburu izan ondoren, 2019ko apirileko hauteskunde orokorretarako.
# Roberto Suazo Córdoba

Roberto Suazo Córdova (La Paz, Honduras, 1927ko martxoaren 17a - Tegucigalpa, 2018ko abenduaren 22a), Hondurasko presidentea izan zen 1982tik 1986ra.
* Datuak: Q881507
* Multimedia: Roberto Suazo Córdova / Q881507
# Roberto Succo (filma)

Roberto Succo 2001eko Cédric Kahn frantziar zinema zuzendarien filma da, Roberto Succoren bizitzan oinarrituta.

## Sinopsia

Oharra: Atal honek istorio osoa edo amaiera argitzen du.
Dantzaldi bat. Neskak Léa izena du eta ikaslea da. Mutila Kurt da; hizkera berezia eta zenbait auto ditu. Oporren bukaeran ezagutu dute elkar Kosta Urdinean.

## Aktoreak

* Stefano Cassetti : Kurt / André Gaillard / Roberto Succo
* Isild Le Besco : Léa
* Patrick Dell'Isola : Thomas maiorra
* Vincent Denenaz : Denis
* Aymeric Chauffert : Delaunay
* Viviana Aliberti : suitzar institutriza
* Estelle Perron : Céline
* Leyla Sassi : Cathy

## Erreferentziak

* ↑ www.sansebastianfestival.com

## Kanpo estekak

* Datuak: Q1443738
# Roberto Torres

Roberto Torres izan daiteke:
* Roberto Torres (1940-) kubatar musikaria.
* Roberto Torres Toledano (1964-) espainiar txirrindularia.
* Roberto Torres Morales (1989-) nafar futbolaria.
# Roberto Uriarte Urizar

    Artikulu hau pilotariari buruzkoa da; beste esanahietarako, ikus «Roberto Uriarte».
Roberto Uriarte Urizar, pilota arloan Uriarte deituraz ezaguna (Abadiño, Bizkaia, 1986ko urriaren 10a) esku huskako pilotari profesional ohia da. Aurrelari aritzen zen, Aspe enpresarekin. Enpresa horrek profesional garaian emandako datuek diotenez, 1,88 metro luze da, eta 84 kilo pisatzen zituen. Profesionaletako estreinako partida 2006ko uztailaren 21an jokatu zuen, Otxandioko pilotalekuan. 2009an utzi zion profesional izateari; geroztik, amateurretara itzulita, trinketean aritu izan da, eta Hego Euskal Herriko lehiaketa gehienetan nagusitu da, baina Iparraldeko jokalari hoberenen mailara iritsi gabe.

## Erreferentziak

* ↑ Aiestaran, Asier. (2012-04-06). «Rober Uriarte, bizkaitarren maila Ipar Euskal Herrian erakusten» Gara (Noiz kontsultatua: 2018-10-25).
* ↑ (Gaztelaniaz) «Rober Uriarte y Aldape, campeones de Euskadi» El Diario Vasco 2010-07-11 (Noiz kontsultatua: 2018-10-25).
* ↑ «Pilota: Rober Uriarte, Euskadiko txapelduna trinketen – EKFB» Euskalkirola.eus 2011-01-11 (Noiz kontsultatua: 2018-10-25).
* ↑ (Gaztelaniaz) «Rober Uriarte y Ugarte, campeones del Torneo Elite de Euskadi» El Diario Vasco 2012-10-07 (Noiz kontsultatua: 2018-10-25).
* ↑ «Rober Uriarte eta Ugarte garaile Tornosolo trinketean» Anboto 2012-10-08 (Noiz kontsultatua: 2018-10-25).
* ↑ (Gaztelaniaz) «Final en Abadiño entre González y Rober Uriarte» Mundo Deportivo 2014-01-04 (Noiz kontsultatua: 2018-10-25).
* ↑ (Gaztelaniaz) «Zagueros de lujo para González y Rober Uriarte» Mundo Deportivo 2014-05-15 (Noiz kontsultatua: 2018-10-25).

## Kanpo estekak

* Enpresako fitxa
* Datuak: Q12266617
# Sagami Badia

Sagami Badia (japonieraz: 相模湾, Sagami-wan) Japoniako Honshu uhartearen erdialdean dagoen Kantō eskualdean kokaturiko badia da, Kanagawa prefeturaren hegoaldean hain zuzen ere.

## Geografia

Miura penintsula eta Izu penintsularen artean dagoen kostaldea hartzen du. Bertan dauden hiri handienak Odawara, Chigasaki, Fujisawa, Hiratsuka, Itō eta Kamakura dira.

## Ingurumena

Kuroshio itsaslasterrak epeltzen ditu Samagi Badiako urak eta hone ondorioz hegoalderagokoak liratekeen bizidun ugari ager daitezke bertan.
Bestalde 2004ean elementu erradioaktiboak aurkitu ziren. Ikerketek erakutsi zutenez 1946 eta 1958 artean Estatu Batuek Bikini atoloian egindako froga nuklearren hondarrak ziren.

## Kanpo estekak

* Datuak: Q1061221
* Multimedia: Sagami Bay / Q1061221
# Sagamiko fosa

Sagamiko fosa, itsas-hobia (japonieraz: 相模トラフ, Sagami Torafu) edo Sagamiko Subdukzio Eremua 340 kilometroko luzera duen fosa tektoniko bat da. Filipinetako plaka Okhotskeko plakaren azpian subdukzioa egiten duen eremu osoan zehar hedatzen da. Bosoko muga hirukoitzean hasten da, ekialdean, Japoniako itsas hobiarekin elkartzen den puntua eta Sagamiko badian amaitzen da mendebaldean, Nankaiko itsas hobiarekin aurkitzen den lekuan. Izu uharteen iparraldetik doa, Izu-Bonin-Mariana arkuan.
Sagamiko fosak lurrikara handiak sortu ditu, Kantōko lurrikarak izen kolektiboa dutenak. Tokioren gaineko arriskua eragin dezakete, Kanto eskualdean 43 milioi pertsona bizi baitira. 1923ko Kantōko lurrikara handia fosa honen mugimenduaren ondorioz sortu zen.

## Erreferentziak

* ↑ Simpson, David W., ed. (1981). Earthquake prediction: an international review. American Geophysical Union ISBN 978-0-87590-403-0. (Noiz kontsultatua: 2023-07-12).

## Kanpo estekak

* Datuak: Q7398956
# Sagamihara

Sagamihara (japonieraz: 相模原市, Sagamihara-shi) Japoniako erdialdean Kanagawa prefeturan dagoen hiria da. 2014ko erroldaren arabera 721.105 biztanle ditu, populazioz prefeturako hirugarrena.

## Geografia

Kanagawa prefeturako iparraldeko lurrak hartzen ditu, Tokiorekin muga egiten dutenak. Mendebaldean Tanzawa mendiak ditu. Hiru auzotan banatzen da hiria:
* Midori-ku: mendialdea, azaleraz handiena.
* Chūō-ku: erdigune administratiboa
* Minami-ku

## Historia

Indusketetan Kofun Aroko aztarnak aurkitu dira, beraz japoniar paleolitikoan jadanik populatua zegoen Sagamiharako eremua. Kamakura Aroan Yokoyama leinua zen nagusi baina Edo Aroan Tokugawa shogunerriak zuzenean administratu zuen.
Meiji berrezarkuntzan lurraldea bi zatitan banatu zen, ekialdea Kōza barrutian eta mendebaldea Tsukui barrutian. 1930 hamarkadan Kōza barrutian Japoniako Armada Inperiala izan zen. 1941ean egin zuten bi aldeek bat. Tokio eta Yokohamarekin garraiobideak hobetu zirenean populazioak nabarmen egin zuen gora. 2007an 700.000 biztanleen muga gainditu zuen.

## Ondasun nabarmenak

* Tanzawa mendiak
* Sagami aintzira
* Yōgen tenplua
* Sagamihara parkea

## Iruditegia

* Tanzawa mendiak.
* Sagami aintzira.
* Sagamihara parkea.
* Sakura jaialdia.

## Hiri senidetuak

* Wuxi (Txina) (1985)
* Trail (Columbia Britainiarra) (Kanada) (1991)
* Toronto (Kanada) (1998)

## Kanpo estekak

* (Japonieraz) Sagamiharako webgune ofiziala
* Datuak: Q209779
* Multimedia: Sagamihara, Kanagawa / Q209779
# Sagamiharako sarraskia

Sagamiharako sarraskia hilketa masibo bat izan zen, 2016ko uztailaren 26an, asteartea; gertakizunak goizaldeko 2: 30etik 3: 00etara (Japoniako ordua) izan ziren. Hiltzailea 191 pertsona hil eta 26 zauritu zituen. Krimenen lekua desgaitasuna zuten pertsonentzako zentro bat izan zen Sagamiharan (Japonia). Egilea, NHKren arabera, bertako langilea izandako 26 urteko gizon bat izan zen. 1945etik herrialdeko sarraskirik handiena izan zen.

## Egilea

Sarraskiaren egilea, 26 urteko Satoshi Uematsu, ezinduentzako zentroko instalazioetan lan egin zuen, eta bertan egin zuen sarraskia. Polizia-agenteek Tsukui Yamayuri-en zentroan atxilotu zuten, Sagamihara hirian (Kanagawako prefektura), Tokio eta Yokohama mendebaldean, Kanagawako hiriburuan.

## Aurrekariak

2016ko otsailean, tokiko agintariek Uematsu ospitale psikiatriko batean sartu zuten. Udal agintariek, Japoniako Ordezkarien Ganberako presidenteari zuzendutako gutun batean inkriminatzen zuela frogatu ondoren sartu zuten. Gutun horretan, desgaituentzako bi zentro erasotzeko asmoa zuela zioen, Sagamiharakoa barne. Ospitale psikiatrikoan sartzean marihuanaren positibo eman zuen, baina egun batzuk geroago psikikoki ondo zegoela uste izan zutenean zentrotik atera zen.
Epaiketan, 2020an, Uematsuk ez zuen damuaren jarrerarik erakutsi. Epaitegiak heriotza zigorra ezarri zion.

## Erreferentziak

* ↑ https://edition.cnn.com/2016/07/25/world/japan-knife-attack-deaths/index.html
* ↑ https://www.nvinoticias.com/roja/homicidios/sagamihara-asi-sucedio-la-matanza-de-discapacitados-en-2016/119214
* ↑ https://www.elperiodico.com/es/internacional/20200316/pena-de-muerte-para-el-autor-de-una-masacre-de-discapacitados-en-japon-7891412

## Kanpo estekak

* Datuak: Q26084467
# Sagan Tosu

Sagan Tosu (japonieraz: サガン鳥栖) Japoniako futbol talde bat da, Tosu hirikoa.

## Historia

Taldea 1987an PJM Futures (PJMフューチャーズ) izenarekin sortu zen. 1995an izena aldatu zuen eta Tosu Futures (鳥栖フューチャーズ) bihurtu zen. 1997an izena aldatu zuen eta Sagan Tosu (サガン鳥栖) bihurtu zen.

## Kanpo estekak

* Datuak: Q1051238
* Multimedia: Sagan Tosu / Q1051238
# Sagamore Hills udalerria, Summit konderria (Ohio)

Sagamore Hills udalerria Ameriketako Estatu Batuetako Ohio estatuko udalerri bat da, Summit konderrian. Azken zentsuaren arabera 10.845 biztanle zituen, 11.3 milia karratu (29 km$^2$) eremuan.

## Ekonomia

2020ko zentsuaren arabera, Sagamore Hills udalerriak 4741 etxebizitza zeuden. Per capita diru-sarrerak 44.296 estatubatuar dolar ziren.

## Kanpo estekak

* Datuak: Q7398982
* Multimedia: Sagamore Hills Township, Summit County, Ohio / Q7398982
# Saint-Rémi-de-Tingwick (Quebec)

Saint-Rémi-de-Tingwick Quebeceko udalerri bat da, Kanadan. Centre-du-Québec eskualdean kokatuta dago, eta horren barruan dagoen Arthabaska konderriko eskualde udalerria da.. 2011ko zentsoaren arabera 474 biztanle zituen 73.33 kilometro koadroko azaleran.

## Kanpo estekak

* Datuak: Q3463306
* Multimedia: Saint-Rémi-de-Tingwick / Q3463306
# Saint-Rémy-aux-Bois

Saint-Rémy-aux-Bois Frantziako udalerri bat da, Meurthe eta Mosela departamenduan dagoena, Ekialde Handia eskualdean. 2013an 69 biztanle zituen.

## Demografia
### Biztanleria

2007an Saint-Rémy-aux-Bois udalerrian erroldatutako biztanleak 69 ziren. Familiak 28 ziren, horien artean 4 pertsona bakarrekoak ziren (4 bakarrik bizi ziren gizonak), 16 seme-alabarik gabeko familiak ziren eta 8 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 34 etxebizitza zeuden, 28 familiaren etxebizitza nagusia ziren, 4 bigarren erresidentzia ziren eta 2 hutsik zeuden. 33 etxeak ziren eta 1apartamentu bat zen. 28 etxebizitza nagusietatik 25 bere jabearen bizilekua ziren, 2 alokairuan okupaturik zeuden eta 1 doan lagata zegoen; 1ek hiru gela zituen, 2 etxek lau zituzten eta 25 etxek bost zituzten. 28 etxek euren parking plaza propioa zuten azpian. 6 etxetan ibilgailu bat zegoen eta 20 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Saint-Rémy-aux-Bois udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 4 | 75-79 | 4 |
| 0 | 70-74 | 4 |
| 0 | 65-69 | 0 |
| 4 | 60-64 | 0 |
| 0 | 55-59 | 4 |
| 0 | 50-54 | 0 |
| 0 | 45-49 | 0 |
| 8 | 40-44 | 0 |
| 0 | 35-39 | 8 |
| 8 | 30-34 | 12 |
| 0 | 25-29 | 0 |
| 4 | 20-24 | 0 |
| 0 | 15-19 | 4 |
| 8 | 10-14 | 0 |
| 0 | 5-9 | 0 |
| 0 | 0tik 4ra | 4 |

## Ekonomia

2007an lan egiteko adina zuten pertsonak 45 ziren, horien artean 39 aktiboak ziren eta 6 inaktiboak ziren. 39 pertsona aktiboetatik 36 lanean zeuden (20 gizon eta 16 emakume) eta 3 langabezian zeuden (1 gizon eta 2 emakume). 6 pertsona inaktiboetatik 4 erretiraturik zeuden, 1 ikasten zegoen eta 1 "bestelako inaktibo" gisa sailkaturik zeuden.

### Ekonomia jarduerak

2000. urtean Saint-Rémy-aux-Bois udalerrian 6 nekazaritza-ustiategi zeuden.

## Hezkuntza eta osasun ekipamenduak

2009an inguruko herriekin osatutako barreiatutako lehen-hezkuntzako eskola bat zegoen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1046724
* Multimedia: Saint-Rémy-aux-Bois / Q1046724
# Saint-Rémi (Quebec)

Saint-Rémi Quebeceko udalerri bat da, Kanadan. Montérégie eskualdean kokatuta dago, eta horren barruan dagoen Les Jardins-de-Napierville konderriko eskualde udalerria da.. 2011ko zentsoaren arabera 7,265 biztanle zituen 78.80 kilometro koadroko azaleran.

## Kanpo estekak

* Datuak: Q142504
* Multimedia: Saint-Rémi, Quebec / Q142504
# Roger Schutz

Roger-Louis Schutz-Marsauche, Frère Roger edo anaia Roger izenez ezaguna, (Provence, Suitza, 1915eko maiatzaren 12a – Taizé, Frantzia, 2005eko abuztuaren 16a) frantses teologoa izan zen, Taizé kristau-komunitate protestantearen sortzailea.

## Biografia

1915eko maiatzaren 12an jaio zen Proventzan, erlijio protestanteko familia batean. 1937 eta 1940 bitartean, Lausanan eta Estrasburgon, teologia protestantea ikasi zuen.
1940ko abuztuaren 20an, armada frantsesaren porrotaren ondoren, armada alemanak Frantziako zati bat hartu ondoren, Taizén (Borgoina) jarri zen bizitzen, eta han bizi izan zen hil bitartean, Bigarren Mundu Gerrako bi urteko etenarekin: Suitzan hartu zuen babes Gestaporen beldur, haren etxean juduak eta Frantziaren okupazio alemanaren aurkariak ezkutatzeagatik. 1944an, Borgoinaren askapenaren ondoren, Taizéra itzuli zen hiru kiderekin, eta gerrako umezurtzen ardura hartu zuen; baina, gainera, gerrako presoen ardura ere hartu zuen, eta horrek mesfidantza sortu zuen auzokoengan. 1949an, talde horretako zazpi gizonek (haien artean anaia Roger, priore gisa) zelibatuan eta pobrezian bizitzeko konpromisoa hartu zuten.
Gaur egun, ehun anaia baino gehiagok osatzen dute komunitatea. Ortodoxo, protestante eta katolikoak dira, hogeita bost herrialdetatik etorriak. Euren lanetik bizi dira (eltzegintza, erlijio-liburuen argitalpena), eta ez dute dohaintzarik onartzen. Anaia Rogerren kezka handienetarikoa kristauen adiskidetzea izan zen.
Anaia Roger 2005eko abuztuaren 16an hil zen, Taizèko Adiskidetzearen elizan, arratsaldeko otoitzean, emakume errumaniar batek (antza denez, gaixo mentala zen) sastakaia sartuta.
Anaia Rogerren ondorengo Taizé Komunitateko priore gisa anaia Alois izan zen, komunitatearen sortzaileak 8 urte hil aurretik jada aukeratua.

## Sariak

* 1974, Templeton Saria
* 1974, Alemaniako Liburu Saltzaileen Bakearen Saria
* 1988, UNESCO Saria, Bakearen aldekoa
* 1989, Karlomagno Saria, Akisgran
* 1992, Robert-Schuman Saria
* 1996, Notre Dame Saria

## Argitaratutako obra

* 1944: Introduction a la Vie Communautaire
* 1953: La Regle de Taize
* 1958: Vivre l'Aujourd'hui de Dieu
* 1962: L'unité, espérance de vie
* 1965: Dynamique du provisoire
* 1968: Violence des pacifiques
* 1971: Ta fête soit sans fin
* 1973: Lutte et contemplation
* 1976: Vivre l'inespéré
* 1979: Etonnement d'un amour
* 1980: Les Sources de Taizé
* 1982: Fleurissent tes déserts
* 1985: Passion d'une attente
* 1988: Son amour est un feu
* 1989: Marie, Mère des Réconciliations, Teresa Kalkutakoarekin batera idatzia
* 1992: La prière, fraîcheur d'une source, Teresa Kalkutakoarekin batera idatzia
* 1995: En tout la paix du cœur
* 2001: Dieu ne peut qu'aimer
* 2005: Pressens-tu un bonheur
* Datuak: Q123134
* Multimedia: Frère Roger / Q123134
# Roger Torrent

Roger Torrent i Ramió (Sarrià de Ter, Gironès, 1979ko uztailaren 19a) ERC alderdiko kataluniar politikari eta politologo bat da. 2012tik aurrera Kataluniako Parlamentuko diputatua da. 2018ko urtarrilaren 17an Kataluniako Parlamentuko lehendakari bozkatua eta izendatua izan zen
Bartzelonako Unibertsitate Autonomoan Politika Zientziak eta Administrazioan lizentziatu zen eta Kataluniako Unibertsitate Politeknikoa eta Pompeu Fabra Unibertsitatean lurralde eta hiri ikerketetan masterra egin zuen.
1998an Joventuts d'Esquerra Republicana gazte erakundean eta Esquerra Republicana de Catalunya alderdian izen eman zuen. 1999an Sarrià de Ter jaioterriko zinegotzia bilakatu zen eta 2007an alkatea. 2011-2012 artean Gironako Diputazioan ERCko bozeramialea izan zen.

## Erreferentziak

* ↑ Roger Torrent da Kataluniako Parlamentuko presidente berria. 2018ko urtarrilaren 17a. Berria.info
* Datuak: Q14076596
* Multimedia: Roger Torrent / Q14076596
# Roger Saubot

Roger Saubot (Biarritz, 1931ko ekainaren 6a - Paris, 1999ko ekainaren 25a) lapurtar arkitektoa izan zen. 1979 eta 1985 artean Mutuelle des Architectes Françaisko presidentea izan zen. Parisen, Tour Michelet, Tour TF1 eta Tour Cèdre eraiki zituen.

## Kanpo estekak

* Datuak: Q1752283
# Roger Taylor

Roger Meddows Taylor (1949ko uztailaren 26a, King's Lynn, Norfolk) ingeles bateriajole, musikari, musikagile eta abeslari bat da. Nagusiki, Queen taldeko bateriajolea izateagatik ospetsua da.

## Ikus gainera

* Queen

## Kanpo loturak

* Webgune ofiziala (Ingelesez)
* Queen taldearen webgunea (Ingelesez)
* Datuak: Q15880
* Multimedia: Roger Taylor (drummer born 1949) / Q15880
# Roger Vadim

Roger Vadim, jaiotzez Roger Vladimir Plemiannikov (Paris, Frantzia, 1928ko urtarrilaren 26a - ibidem, 2000ko otsailaren 11) frantses zinemagilea izan zen.

## Biografia

Haren lehen filmak, Et Dieu… créa la femme (1956, "Eta Jainkoak emakumea sortu zuen"), eskandalua sortu zuen, eta bere emazte Brigitte Bardot antzezlea ezagutarazi zuen; hura du bere filmik ezagunena. Geroztik, eskandalua sortu nahi zuten film hotzak eta azalekoak egin zituen.
Estatu Batuetan ere ari izan zen lanean, baina ez zuen arrakastarik izan.

## Filmografia

* 1956: Et Dieu… créa la femme
* 1957: Sait-on jamais...
* 1958: Les Bijoutiers du clair de lune
* 1959: Les Liaisons dangereuses
* 1960: Et mourir de plaisir
* 1961: La Bride sur le cou
* 1962: Les Sept Péchés capitaux, L'Orgueil atala
* 1962: Le Repos du guerrier
* 1963: Le Vice et la Vertu
* 1963: Château en Suède
* 1964: La Ronde
* 1966: La Curée
* 1968: Histoires extraordinaires, Metzengerstein atala
* 1968: Barbarella
* 1971: Pretty Maids All in a Row
* 1972: Hellé
* 1973: Don Juan 73 ou Si Don Juan était une femme...
* 1974: La Jeune fille assassinée
* 1976: Une femme fidèle
* 1980: Jeux érotiques de nuit
* 1981: The Hot Touch
* 1983: Surprise Party
* 1988: And God Created Woman

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q383420
* Multimedia: Roger Vadim / Q383420
# Roger Vailland

Roger Vailland (Acy-en-Multien, Oise, Frantzia, 1907ko urriaren 16a - Meillonnas, Ain, Frantzia, 1965eko maiatzaren 12a) frantses idazlea izan zen.

## Biografia

Le grand jeu aldizkari surrealista sortu zuen. Bigarren Mundu Gerran erresistentzian parte hartu ondoren, Frantziako Alderdi Komunistan sartu zen.

## Obra nagusiak

* Drôle de jeu (1945, Joko bitxia)
* Les mauvais coups (1948, Une txarrak)
* Un jeune homme seul (1951, Gazte bakartia)
* Le regard froid (1963, Begirada hotza)
* La truite (1964, Amuarraina).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q462356
* Multimedia: Roger Vailland / Q462356